ম্যাড ম্যাক্স: ফিউরি রোড () হল জর্জ মিলার পরিচালিত ২০১৫ সালের অস্ট্রেলীয় মহাপ্রলয়-পরবর্তী মারপিটধর্মী চলচ্চিত্র। এর চিত্রনাট্য লিখেন যৌথভাবে ব্রেন্ডান ম্যাকার্থি, নিকো ল্যাথুরিস ও মিলার। এটি ম্যাড ম্যাক্স ফ্র্যাঞ্চাইজের চতুর্থ কিস্তি, যা প্রযোজনা করে ভিলেজ রোডশো পিকচার্স, র‍্যাটপ্যাক-ডিউন এন্টারটেইনমেন্ট ও কেনেডি মিলার মিচেল এবং অস্ট্রেলিয়ায় পরিবেশনা করে রোডশো এন্টারটেইনমেন্ট ও বিশ্বব্যাপী ওয়ার্নার ব্রস. পিকচার্স। এই চলচ্চিত্রে শ্রেষ্ঠাংশে অভিনয় করেন টম হার্ডি ও শার্লিজ থেরন এবং পার্শ্ব চরিত্রে অভিনয় করেন নিকোলাস হল্ট, হিউ কিস-বায়ার্ন, রোজি হান্টিংটন-হোয়াইটলি, রাইলি কিয়োগ, জোই ক্রাভিট্‌জ, অ্যাবি লি ও কোর্টনি ইটন। এতে দেখা যায় মহাপ্রলয়-পরবর্তী এক মরুভূমি যেখানে পেট্রোল ও পানি দুর্লভ বস্তু, সেখানে ম্যাক্স রকাটান্‌স্কি (হার্ডি) ইম্পারেটর ফিউরিওসার (থেরন) সাথে মিলে সেনাপতি ইমর্টান জো (কিস-বায়ার্ন) ও তার সেনাদলের সাথে এক দীর্ঘ পথযুদ্ধে লিপ্ত হয়।  ২০১৫ সালের ৭ই মে লস অ্যাঞ্জেলেসে ম্যাড ম্যাক্স: ফিউরি রোড চলচ্চিত্রের উদ্বোধনী প্রদর্শনী হয় এবং ১৪ই মে অস্ট্রেলিয়ায় মুক্তি পায়। চলচ্চিত্রটি বিশ্বব্যাপী বক্স অফিসে ৩৮০.৪ মিলিয়ন মার্কিন ডলার আয় করে, যা ম্যাড ম্যাক্স চলচ্চিত্র ফ্র্যাঞ্চাইজের সর্বোচ্চ আয়কারী চলচ্চিত্র। এটি ৮৮তম একাডেমি পুরস্কারে ১০টি মনোনয়ন থেকে ছয়টি পুরস্কার অর্জন করে এবং শ্রেষ্ঠ চলচ্চিত্র বিভাগে ন্যাশনাল বোর্ড অব রিভিউ পুরস্কারসহ একাধিক সমালোচক পুরস্কার অর্জন করে। আমেরিকান ফিল্ম ইনস্টিটিউট চলচ্চিত্রটিকে তাদের ২০১৫ সালের সেরা দশ চলচ্চিত্রের একটি হিসেবে স্থান দেয়। চলচ্চিত্রটিকে প্রায়ই সর্বকালের অন্যতম সেরা মারপিটধর্মী চলচ্চিত্র হিসেবে আখ্যায়িত করা হয়।  অভিনয়শিল্পী  টম হার্ডি - "ম্যাড ম্যাক্স" রকাটান্‌স্কি, সাবেক পুলিশ অফিসার  শার্লিজ থেরন - ইম্পারেটর ফিউরিওসা, কৃত্রিম বামহাতযুক্ত বিপ্লবী নারী  নিকোলাস হল্ট - নাক্স, দুর্বল যোদ্ধা যার সাথে ম্যাক্স শিকলে বাঁধা ছিল  জশ হেলম্যান - স্লিট, নাক্সের ল্যান্সার  হিউ কিস-বায়ার্ন - ইমর্টান জো, সিটাডেলের শাসক  নাথান জোন্স - রিক্টাস ইরেক্টাস, জো'র পেশীবহুল বুদ্ধিহীন পুত্র  রোজি হান্টিংটন-হোয়াইটলি - দ্য স্প্লেনডিড অ্যাঙ্গার‍্যাড, জো'র সবচেয়ে বেশি সন্তান প্রসবকারী স্ত্রী। বর্তমানের অন্তঃসত্ত্বা, সে শক্তিশালী কিন্তু দয়াশীল ও বাকিদের আগলে রাখে, এবং পাঁচ স্ত্রীয়ের প্রধান।  জোই ক্রাভিট্‌জ - টোস্ট দ্য নোয়িং, জো'র আরেকজন স্ত্রী। সে পাঁচ স্ত্রীয়ের মধ্যে সবচেয়ে বাস্তববাদী ও বুদ্ধিদীপ্ত এবং তার বন্দুক সম্পর্কে ভালো জ্ঞান রয়েছে।  রাইলি কিয়োগ - ক্যাপাবল, জো'র আরেকজন স্ত্রী ও পাঁচ স্ত্রীয়ের মধ্যে সবচেয়ে পরিপক্ক। যোদ্ধা নাক্সের সাথে তার সম্পর্ক গড়ে ওঠে।  অ্যাবি লি - ড্যাগ, জো'র আরেকজন স্ত্রী, কিছুটা পাগলাটে ও সাহসী ব্যক্তিত্বের অধিকারী।  কোর্টনি ইটন - চিডো দ্য ফ্র্যাজাইল, জো'র আরেকজন স্ত্রী। সে সবচেয়ে সবচেয়ে নম্র এবং ভীতু ও শুরুতে জো'কে ছেড়ে যেতে ভয় পাচ্ছিল। তবে পরবর্তীকালে সে সাহসী হয়ে ওঠে।  জন হাওয়ার্ড - দ্য পিপল ইটার, জো'র প্রিয়পাত্র, যে গ্যাস টাউন শাসন করে।  রিচার্ড কার্টার - দ্য বুলেট ফার্মার, জো'র প্রিয়পাত্র, যে বুলেত ফার্ম শাসন করে।  আইওটা - দ্য ডুফ ওয়ারিয়র (কমা), জো'র যুদ্ধবহরের সাথে সফর করা গিটারবাদক  অ্যাঙ্গাস স্যামসন - দি অর্গানিক মেকানিক, জো'র জন্য কাজ করা ডাক্তার  জেনিফার হ্যাগান - মিস গিডি, জো'র স্ত্রীদের দেখাশোনা করে  মেগান গেল - দ্য ভ্যালকিরি, ভুভালিনিদের মধ্যে কনিষ্ঠ ও ফিউরিওসার বাল্যবন্ধু  মেলিসা জ্যাফার - কিপার অব দ্য সিডস, ভুভালিনিদের একজন  মেলিটা জুরিসিক, জিলিয়ান জোন্স, জয় স্মিদার্স, অ্যান্টোয়ানেট কেলারম্যান ও ক্রিস্টিনা কোচ - ভুভালিনিদল  জন ইলস - দি এস, যুদ্ধবহরের প্রধান প্রহরী  কোয়েন্টিন কেনিহান - কর্পাস কলোসাস, জো'র শারীরিক প্রতিবন্ধী পুত্র  কোকো জ্যাক গিলিস - গ্লোরি দ্য চাইল্ড, ম্যাক্সের ফ্ল্যাশব্যাকে কিশোরী  ক্রিস প্যাটন - মর্সভ  স্টিফেন ডানলেভি -   দ্য রক রাইডার প্রধান  দ্য উইঞ্চম্যান  রিচার্ড নর্টন - প্রধান ইম্পারেটর  তথ্যসূত্র  বহিঃসংযোগ         বিষয়শ্রেণী:২০১৫-এর চলচ্চিত্র বিষয়শ্রেণী:২০১৫-এর বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:২০১০-এর দশকের অস্ট্রেলীয় চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের নারীবাদী চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:অস্ট্রেলীয় বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:অস্ট্রেলীয় মহাপ্রলয়-পরবর্তী চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:মার্কিন মহাপ্রলয়-পরবর্তী চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ম্যাড ম্যাক্স চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:কেনেডি মিলার মিচেলের চলচ্চিত্র বিষয়শ্রেণী:ডিউন এন্টারটেইনমেন্টের চলচ্চিত্র বিষয়শ্রেণী:ভিলেজ রোডশো পিকচার্সের চলচ্চিত্র বিষয়শ্রেণী:জর্জ মিলারের চিত্রনাট্য সংবলিত চলচ্চিত্র বিষয়শ্রেণী:জর্জ মিলার পরিচালিত চলচ্চিত্র বিষয়শ্রেণী:জর্জ মিলার প্রযোজিত চলচ্চিত্র বিষয়শ্রেণী:ডগ মিচেল প্রযোজিত চলচ্চিত্র বিষয়শ্রেণী:টম হল্কেনবোর্গ সুরারোপিত চলচ্চিত্র বিষয়শ্রেণী:প্রতিশোধ সম্পর্কে অস্ট্রেলীয় চলচ্চিত্র বিষয়শ্রেণী:প্রতিশোধ সম্পর্কে মার্কিন চলচ্চিত্র বিষয়শ্রেণী:মরুভূমির পটভূমিতে চলচ্চিত্র বিষয়শ্রেণী:দক্ষিণ আফ্রিকায় ধারণকৃত চলচ্চিত্র বিষয়শ্রেণী:নামিবিয়ায় ধারণকৃত চলচ্চিত্র বিষয়শ্রেণী:সিডনিতে ধারণকৃত চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:স্যাটার্ন পুরস্কার বিজয়ী চলচ্চিত্র বিষয়শ্রেণী:অস্ট্রেলীয় মারপিটধর্মী চলচ্চিত্র